Liite 4. Forssan yhteislyseon suunnitelma kurinpitokeinojen käyttämisestä ja niihin liittyvistä menettelyistä sekä järjestyssäännöt

Forssan yhteislyseo noudattaa yleisiä lainsäädännöllisiä oikeusturvaperiaatteita kurinpitokeinoja käyttäessään.  Kurinpitokeinoja opiskelijoita kohtaan käyttää ensisijaisesti rehtori. Hallinnon ja henkilöstön tulee olla selvillä toimivaltuuksistaan.  Forssan yhteislyseolla on erilliset turvallisuus- ja kriisisuunnitelmat, jotka ovat linjassa oppilaitoksen järjestyssäännön ja kurinpitomenetelmien kanssa.

Forssan yhteislyseo tekee yhteistyötä muiden viranomaistahojen kuten poliisin, pelastuslaitoksen sekä sosiaali- ja terveystoimen kanssa. Huoltajia informoidaan järjestyssäännöistä ja kurinpitomenetelmistä koulun viestintäkanavilla sekä huoltajailloissa.  Forssan yhteislyseossa arvioidaan oppilaitoksen turvallisuustilannetta ja eri suunnitelmien ajantasaisuutta vähintään lukuvuosittain rehtorin, turvallisuusvastaavan sekä muiden henkilöstön edustajien kanssa.

**Forssan yhteislyseo Suunnitelma kurinpitokeinojen käyttämisestä ja niihin liittyvistä menettelytavoista.**

|  |  |  |  |  |  |
| --- | --- | --- | --- | --- | --- |
| **KURINPITO** | **TOIMIVALTA** | **KUULEMINEN** | **ILMOITUS** | **KIRJAAMINEN** | **HUOM!** |
| Häiritsevä käytös– Luokasta / muusta opetustilasta poistaminen jäljellä olevan oppitunninajaksi. | Opettaja / rehtori. |  | Huoltajalle. | Kyllä. | Opettajalla ja rehtorilla yksin tai yhdessä oikeus poistaa opiskelija, joka ei noudata suullista poistumismääräystä. Vastarintaa tekevä opiskelija voidaan poistaa käyttäen sellaisia välttämättömiä voimakeinoja, jotka ovat puolustettavia hänenikänsä sekä tilanteen vakavuus ja kokonaisarviointi huomioon ottaen.Voimankäyttövälineitä ei saa käyttää.Jos voimakeinoja käytetään, niin opetuksen järjestäjälle on annettava kirjallinen selvitys. |
| Häiritsee toistuvasti opetusta tai rikkoo järjestyssääntöjä, menettelee vilpillisesti kokeessa tai muissa arvioitavissa opinnoissa.– Kirjallinen varoitus | Rehtori | Opiskelijaa ja huoltajaa. | Kirjallinen päätös valitusosoituksineen huoltajalle/opiskelijalle. | Hallinnollinen päätös. Muutoksenhaku hallinto­oikeudelta siten kuin hallintolainkäyttölaissa (586/1996) säädetään. Valitus tehtävä 14 päivän kuluessa tiedoksisaannista. | Yksilöitävä teko, hankittava selvitys. |
| TurvaamistoimiJos on olemassa vaara, että opiskelijan tai muun henkilön turvallisuus kärsii väkivaltaisen tai uhkaavankäytöksen johdosta tai opetus vaikeutuu kohtuuttomasti opiskelijan häiritsevän käytöksen vuoksi.– Opetuksen epääminen enintään kolmen työpäivän ajaksi | Rehtori. |  | Huoltajalle. Tarvittaessa sosiaalihuollontoimeenpanoon kuuluvia tehtäviä hoitavalle viranomaiselle. | Kyllä. | Opettajalla ja rehtorilla yksin tai yhdessä oikeus poistaa opiskelija, joka ei noudata suullista määräystä poistua. Vastarintaa tekevä opiskelija voidaan poistaa käyttäen sellaisia välttämättömiävoimakeinoja, joita voidaan pitää puolustettavina opiskelijan ikä sekä tilanteen vakavuus ja kokonaisarviointi huomioon ottaen.Voimankäyttövälineitä ei saa käyttää.Jos voimakeinoja käytetään, niin opetuksen järjestäjälle on annettava kirjallinen selvitys. |
| Vakava rikkomus, toistuva piittaamattomuus jatkuu varoituksen jälkeen– Määräaikainen erottaminen enintään vuodeksi | Sivistyslautakunta | Opiskelijaa ja huoltajaa. | Kirjallinen päätös valitusosoituksineen huoltajalle/opiskelijalle. | Hallinnollinen päätös, päätettävä päätöksen täytäntöönpanosta ja samalla perusteltava Muutoksenhaku hallinto­oikeudelta 14 päivän kuluessa tiedoksisaannista. | Yksilöitävä teko, hankittava selvitys |

|  |  |  |  |  |  |
| --- | --- | --- | --- | --- | --- |
| **KURINPITO** | **TOIMIVALTA** | **KUULEMINEN** | **ILMOITUS** | **KIRJAAMINEN** | **HUOM!** |
| Opiskelijalla on kielletty tai vaarallinen esine.- Jos muu ei auta, pyydä antamaan esine. Ellei anna, oikeus ottaa se pois. | Rehtorilla ja opettajallayhdessä tai erikseen. |  | Ilmoitettava alaikäisen opiskelijan huoltajille mahdollisimman pian. | Kyllä.Poisottaminen ja myös esineiden ja aineiden hävittäminen ja luovuttaminen tulee kirjata. | Viimesijainen keino, joka tehtävä mahdollisimman turvallisesti ja hienotunteisesti. Ei saa puuttua opiskelijan henkilökohtaiseen koskemattomuuteen ja yksityisyyteen enempää kuin on välttämätöntä opiskelurauhan ja turvallisuuden varmistamiseksi. |
| - Palauttaminen mahdollisimman pian,viimeistään työpäivän jälkeen opiskelijalle, alaikäisen huoltajalle tai muulle lailliselle edustajalle tai poliisille, jos näillä ei lain mukaan ole oikeutta pitää niitä hallussaan. Huumausaineet, ampuma­aseet, aseen osat, patruunat, ammukset ja kaasusumuttimet sekä räjähteet tulee luovuttaa poliisille välittömästi. |  |  |  | Jos opiskelija koettaa vastarintaa tekemällä välttää opiskelijan omaa tai muiden turvallisuutta vaarantavaa esineen tai aineen haltuun ottamisen, rehtorilla ja opettajalla on oikeus käyttää sellaisia esineen tai aineen haltuun ottamiseksi välttämättömiä voimakeinoja, joita voidaan pitää puolustettavina opiskelijan ikä ja tilanteen uhkaavuus tai vastarinnan vakavuus sekä tilanteen kokonaisarviointi huomioon ottaen. |
| - Ennen luovuttamista esine tai aine tulee säilyttää huolellisesti. |  |  |  | Ei saa käyttää voimankäyttövälineitä. |
| - Jos huoltaja ei 3 kk:n kuluessa nouda esinettä tai ainetta, se voidaan todisteellisesti hävittää. |  |  |  | Voimakeinojen käyttöön turvautuneen opettajan tai rehtorin tulee antaa kirjallinen selvitys tapahtuneesta koulutuksen järjestäjälle. |
| Ennen hävittämistä vielä muistutetaan nouto­ velvollisuudesta ja hävittämisestä tiettynä päivänä, ellei sitä noudeta. |  |  |  |  |

|  |  |  |  |  |  |
| --- | --- | --- | --- | --- | --- |
| **KURINPITO** | **TOIMIVALTA** | **KUULEMINEN** | **ILMOITUS** | **KIRJAAMINEN** | **HUOM!** |
| TarkastusoikeusJos on ilmeistä, että opiskelijalla on hallussaan sellainen kielletty esine tai aine, jolla voidaan vaarantaa omaa tai toisen turvallisuutta ja hän pyynnöstä huolimattakieltäytyy niitä luovuttamasta tai ei luotettavasti osoita, etteihänen hallussaan niitä ole, opettajalla tai rehtorilla on oikeus tarkastaa opiskelijan mukana olevat tavarat, hänen hallinnassaan olevat oppilaitoksen säilytystilat ja päällisin puolin hänen vaatteensa. | Opettajalla ja rehtorilla |  | Ilmoitettava alaikäisen opiskelijan huoltajille mahdollisimman pian. | Kyllä. | Viimesijainen puuttumiskeino.Tehtävä mahdollisimman turvallisesti ja hienotunteisesti.Ei saa puuttua opiskelijan henkilökohtaiseen koskemattomuuteen ja yksityisyyteen enempää kuin on välttämätöntä opiskelurauhan ja turvallisuuden varmistamiseksi.Opiskelijalle ilmoitettava ennen tarkastusta tarkastuksen syy.Tarkastajan oltava opiskelijan kanssa samaa sukupuolta jalisäksi läsnä oltava toinen täysi­ikäinen oppilaitoksen henkilökuntaan kuuluva, jokaopiskelijan pyynnöstä on hänen valitsemansa, jos tämä on saapuvilla. Tästä voidaan kuitenkin poiketa, jos se on asian kiireellinen luonne huomioon ottaen turvallisuuden kannalta ehdottoman välttämätöntä. |
| Opiskelija tutkimuksen alaisena rikoksesta– Opiskeluoikeuden pidättäminen. | Johtokunta tai lautakunta |  | Huoltajalle. | Kyllä. |  |

Muuta huomioitavaa: Syyte vireillä.

Kun opiskelijaa vastaan on syyte tuomioistuimessa vireillä, se estää aloittamasta tai jatkamasta oppilaitoksen rangaistusmenettelyjä. Jos syyte on vapauttava opiskelijalle, häntä voidaan rangaista oppilaitoksessa, kun teko ei ole rikos mutta oppilaitoksessa rangaistava. Jos opiskelija tuomitaan, ei voida samasta asiasta antaa kurinpitorangaistusta eli varoitusta tai määräaikaista erottamista. Määräaikainen erottaminen ja asuntolasta erottaminen on kuitenkin tällöinkin mahdollista, jos se opiskelijan tekemän rikoksen tai siihen liittyvien seikkojen perusteella on perusteltua.

**Forssan yhteislyseon järjestyssäännöt**

**JÄRJESTYSSÄÄNTÖJEN TAVOITTEET**

Säännöt ovat välttämättömiä suuren joukon käsittävän yhteisön toiminnalle, jotta päivittäinen työ sujuisi mahdollisimman rauhallisesti ja yhteisön jäsenet tuntisivat olonsa turvalliseksi ja viihtyisivät.

Säännöt totuttavat yhteisön jäsenet vastuuseen ja takaavat myös heille oikeuksia.

Johtokunta hyväksyy lukion järjestyssäännöt opettajakuntaa ja opiskelijakuntaa kuultuaan. Sääntöjä voidaan tarvittaessa muuttaa samassa järjestyksessä kuin ne on laadittukin.

A. LYSEOALUE JA –AIKA

Lyseon alueena pidetään lyseorakennusta ja lyseon pihaa.

Lyseoajaksi katsotaan työjärjestyksen mukainen työpäivä.

Lyseonkäyntiin välittömästi liittyväksi tilaisuudeksi katsotaan lyseon järjestämä tilaisuus lyseon alueen ulkopuolella lyseoaikana sekä lyseon toimesta lyseon alueella järjestetty tilaisuus lyseoajan ulkopuolella.

Opiskelijakunnan järjestämät tilaisuudet eivät ole lyseon toimintaa.

B. PÄIVITTÄISEN TYÖSKENTELYN ERI TILANTEET

Oppitunnit alkavat ja päättyvät pääsääntöisesti lyseon työjärjestyksen ilmoitettuna ajankohtana.

Lyseon omaisuutta käsitellään huolellisesti. Opiskelija on velvollinen korvaamaan lyseon omaisuudelle tahallaan tai tuottamuksellisesti aiheuttamansa vahingon. Aiheutuneesta vahingosta on mahdollisuuksien mukaan viipymättä ilmoitettava rehtorille, jollekin opettajalle tai kiinteistönhoitajalle.

Lyseoyhteisön jäsenet pyrkivät säilyttämään lyseoalueen siisteyden ja viihtyisyyden.

Tapaturman sattuessa siitä ilmoitetaan viipymättä terveydenhoitajalle tai jollekin opettajalle ja annetaan mahdollisuuksien mukaan tarvittava ensiapu.

Naulakoissa olevien vaatteiden taskuun ei jätetä rahaa eikä arvoesineitä. Lyseo ei korvaa näitä.

Ryhmänohjaaja voi myöntää opiskelijalle luvan lyseosta poissaoloon enintään kolmen päivän ajaksi. Yli kolmen päivän poissaololuvan myöntää rehtori. Ilmoituksen sairauspoissaolosta allekirjoittaa terveydenhoitaja tai huoltaja. Poissaoloilmoitukset näytetään niiden tuntien opettajille, joiden oppitunneilta opiskelija on ollut pois. Ryhmänohjaaja puolestaan valvoo ryhmänsä opiskelijoiden poissaolomääriä.

C. KOULUMATKAT

Koulumatkoilla noudatetaan voimassa olevia liikennesääntöjä.

Kulkuvälineet (autot, moottoripyörät, mopot, mopoautot, skootterit ja polkupyörät) pidetään lukittuina niille varatuilla paikoilla, ei siis kulkuväylillä tai lähikiinteistöjen tonteilla. Hälytys- ja huoltoajoneuvoilla pitää olla kaikissa olosuhteissa esteetön pääsy lyseorakennuksen viereen.

D. TYÖRAUHAN YLLÄPITÄMINEN

Lyseoyhteisön jäsenen tulee pyrkiä edistämään lyseon työrauhaa asiallisella ja rauhallisella käyttäytymisellä.

Opiskelijaa voidaan rangaista, jos hän rikkoo järjestyssääntöjä tai muutoin käyttäytyy epäasiallisesti. Lyseon oikeus käyttää rankaisuvaltaa rajoittuu tapauksiin, jolloin rikkomus on tehty lyseossa tai lyseonkäyntiin välittömästi liittyvissä olosuhteissa kuten lyseon käyttämällä alueella tai lyseon järjestämässä tilaisuudessa.

Opettaja saa määrätä tunnilla opiskelua häiritsevän opiskelijan poistumaan luokasta enintään puolen tunnin ajaksi. Kurssipäiväkirjaan tulee merkitä perustelut luokasta poistamiselle.

Jos opettajan antama nuhtelu ei tehoa tai sitä ei voida pitää riittävänä, rehtori voi antaa kirjallisen varoituksen.

Johtokunta voi erottaa opiskelijan koulusta enintään yhdeksi vuodeksi. Jos opiskelija on tutkimuksen alaisena rikoksesta, voi johtokunta pidättää häneltä oikeuden opiskeluun, jos se opiskelijan tekemäksi epäiltyyn rikokseen tai siihen liittyviin seikkoihin nähden on perusteltua.

E. TUPAKOINTI, PÄIHTEET JA HUUMEET

Lyseoyhteisön jäsen ei saa esiintyä lyseossa päihteiden tai huumeiden vaikutuksen alaisena. Päihteiden tai huumeiden tuonti lyseoon on kielletty.

Tupakointi lyseorakennuksessa ja lyseon alueella on kielletty.

F. MUITA OHJEITA

Grilliruuan tuominen lyseoon on kielletty. Muitakaan ruokia ja välipaloja ei saa syödä luokissa, at-luokissa, eikä kirjastossa ja lukusalissa. (Opettajainkokous 1.2.2012).